stanford-oval/wikipedia huggingface dataset:
Lohkominen (maanmittaus)

Lohkominen on kiinteistötoimitus, jossa yhteen tai useampaan rekisteriyksikköön kuuluva rajoiltaan määrätty määräala muodostetaan eri kiinteistöksi tai siirretään ennestään olevaan kiinteistöön. Lohkomistoimituksen tekee joko maanmittauslaitoksen tai asemakaava-alueella kaupungin tai kunnan palveluksessa oleva viranomainen.
Lohkomistoimituksessa syntyy uusia kiinteistöjä, ja toimituksessa mukana olevien kiinteistöjen alueissa tapahtuu muutoksia. Kun erotetaan määräala kiinteistöstä, kutsutaan ositettavaa kiinteistöä emäkiinteistöksi, määräalasta muodostettua kiinteistöä lohkokiinteistöksi ja emäkiinteistöstä jäljelle jäävää kiinteistöä kantakiinteistöksi.
Lohkomisessa vahvistetaan muodostettavan kiinteistön rajat sekä kiinteistön käyttöön liittyvät oikeudet kuten osuudet yhteisiin alueisiin ja rasitteet. Lohkomisen jälkeen tieto uudesta kiinteistöstä tallennetaan julkiseen kiinteistörekisteriin. Lohkominen liittyy yleensä kiinteistökauppaan, mutta myös perintönä tai lahjana saatu määräala muodostetaan lohkomalla kiinteistöksi. Lohkominen on yleisin viranomaisten tekemä kiinteistötoimitus: vuodessa niitä tehdään noin 18 000.
Kruununtorppa

Tiaisen kruununtorpan päärakennus
Kruununtorppa oli itsenäinen suomalainen kruununtila, jolle sen vähäisten tilusten vuoksi ei annettu manttaalia. Siltä osin se erosi muista kruununtiloista. Niin kauan kuin Suomessa oli käytössä maavero kruununtorppa suoritti valtiolle (kruunulle) sille määrätyn raha- tai jyväveron. Kruununtorppia muodostettiin aiemmin veronvähennyksen avulla ja myöhemmin 27. joulukuuta 1877 annetun keisarillisen julistuksen perusteella. Viipurin läänissä talon tuli vastata vähintään 1/10 manttaalia ja muualla Suomessa 1/8 manttaalia. Jos talon veroluku veronvähennyksen vuoksi jäi tätä pienemmäksi tai valtion maalle perustetulla viljelystilalla oli niin vähän viljelyksiä, ettei veroluku ylittänyt tätä manttaalimäärää, tilasta muodostettiin kruununtorppa.
Tommy Byrne (baseballpelaaja)

Tommy Byrne
Thomas Joseph ”Tommy” Byrne (31. joulukuuta 1919 – 20. joulukuuta 2007) oli yhdysvaltalainen baseballpelaaja ja poliitikko. Hän pelasi ensimmäisen pelinsä MLB:ssä 24. huhtikuuta 1943 ja viimeisensä 21. syyskuuta 1957.
Byrne muistetaan parhaiten New York Yankeesin pelaajana. Hän kuitenkin pelasi 1950-luvun alussa myös St. Louis Brownsissa, Chicago White Soxissa ja Washington Senatorsissa.
Vetäydyttyään peliuraltaan vuonna 1957 Byrne palasi Pohjois-Carolinan Wake Forestiin, jossa hän oli aikoinaan käynyt yliopistoa. Hän toimi kaupungin pormestarina vuosina 1973–1987 ja kuoli samassa kaupungissa hieman ennen kuin olisi täyttänyt 88 vuotta.
Islamilaisten oikeusistuinten liitto

Islamilaisten šariatuomioistuinten liitto (somaliksi Midowga Maxkamadaha Islaamiga, arab. اتحاد المحاكم الإسلامية‎, Ittihād al-mahākim al-islāmiyya) hallitsi joulukuun 2006 alussa suurta osaa Somaliasta, mukaan lukien Mogadishua, Hobyoa, Baladia ja lentokenttäkaupunki Jowharia 80 km pääkaupungista pohjoiseen. Oikeusistuimien liitto oli lähinnä keskushallitusta muistuttava valtakeskittymä Somaliassa.
Nousu valtaan

Oikeusistuinten johdossa oli heinäkuusta 2004 lähtien šeikki Sharif Sheikh Ahmed, entinen koulunopettaja, jota pidetään maltillisena ja joka väittää haluavansa vain päättää 15 vuotta jatkuneen väkivallan. Yhdestätoista oikeusistuimesta kahta tosin pidettiin radikaaleina. Yhtä johti šeikki Hassan Dahir Aweys, joka Yhdysvallat syyttää terrorismista. Sitä kumpi näistä miehistä on todellinen johtaja ei tiedetty. Kaikkia paitsi yhtä oikeusistuinta hallitsi Hawiyen klaani.
Somalian keskushallituksen romahduksen jälkeen 1991 joukosta šariaoikeusistuimia tuli paikoittain järjestystä ylläpitävä järjestelmä. Myöhemmin oikeusistuimet alkoivat järjestää opetusta ja terveydenhuoltoa. Oikeusistuimet toimivat myös poliisivoimina, joita rahoittivat paikalliset yritykset pitääkseen rikolliset aisoissa. Oikeusistuimet muodostivat keskusjärjestön ja 1999 alkoivat laajentaa valtaansa. Huhtikuussa 1999 ne ottivat hallintaansa Mogadishun keskustorin ja heinäkuussa valvontaansa Mogadishusta Afgoihin johtavan tien.
Oikeusistuimia vastassa olivat paikalliset sotaherrat, jotka pitivät suurinta osaa Mogadishua hallinnassaan. Oikeusistuimien vallan kasvaessa sotaherrat perustivat "terrorismin vastaisen liiton." Vuoden 2006 alusta nämä kaksi ryhmittymää taistelivat avoimesti ja toukokuusta taistelut laajenivat katutaisteluiksi pääkaupungin herruudesta, mikä vaati yli 300 uhria. 5. kesäkuuta 2006 oikeusistuimet julistivat hallitsevansa Mogadishua. Yhdysvaltain on väitetty rahoittavan sotaherrojen terrorismin vastaista liittoa al-Qaida-aktiivisuuden pitämiseksi aisoissa maassa.
6. kesäkuuta oikeusistuimien liitto väitti hallitsevansa aluetta jopa 100 km sisämaahan Mogadishusta. Sotaherrat on joko pidätetty tai he ovat paenneet hyläten raskaan aseistuksensa. Oikeusistuinten joukko valtasi 14. kesäkuuta 2006 Jowharin kaupungin.
Valtakausi

Islamilaisten oikeusistuinten liiton valtaa on pidetty lyhyenä rauhan ja turvallisuuden kautena, joka katkaisi pyssymiesten vallan maassa. Tänä aikana mm. osa liikkeistä pääkaupungissa avattiin ja pakolaisia alkoi palata maahan. Jopa jätehuolto alkoi toimia ja Mogadishussa oli turvallista liikkua, jopa öisin.
Tuomioistuimet panivat toimeen tiukan moraalikoodiston. Khat-huumeen käyttöä rajoitettiin, moraalittomat elokuvat kiellettiin, länsimaista musiikkia rajoitettiin ja naisia kehotettiin peittämään päänsä. Tuomioistuimet järjestivät myös kaksi julkista teloitusta.
Tuomioistuimien hallintoon kuului sekä radikaaleja aineksia, että maltillisia, joiden kanssa eräät eurooppalaiset toivoivat voimansa neuvotella. Yhdysvallat oli kuitenkin tätä vastaan ja syytti Tuomioistuimia vuoden 1998 Länsi-Afrikan lähetystöpommi-iskuihin syyllistyneiden piilottelusta. Lisäksi tämä hallinto vaati alaisuuteensa alueita Keniasta ja Etiopiasta.
Syrjäyttäminen

Somalian väliaikainen hallitus presidentti Abdullahi Yusufin johdolla ja islamilaiset oikeusistuimet tunnustivat toisensa ja käyvät rauhanneuvotteluja, jotka sittemmin kariutuivat. Erityisesti oikeusistuimia pelkäsi Etiopia, jolla on huonoja kokemuksia islamilaisista valtioista rajoillaan. 8. joulukuuta 2006 lähtien oikeusistuimien liitto kävi raskaita taisteluja Somalian väliaikaista hallitusta ja sitä tukevia Etiopian joukkoja vastaan. Sen väitettiin saavan tukea Eritrealta ja useilta muilta mailta.
27. joulukuuta hallituksen joukot valtasivat Jowharin. Samana päivänä liiton johtajat erosivat Somalian hallituksen ja Etiopian joukkojen lähestyessä pääkaupunkia ja luovuttivat Mogadishun hallinnan sen asukkaille välttääkseen verilöylyn ja kaupungin tuhon.
Liiton viimeinen tukikohta, Kismayon kaupunki 300 km etelään Mogadishusta vallattiin 1. tammikuuta. Taisteluja käytiin Jilibissä, 100 km kaupungista pohjoiseen, jonka jälkeen joukot vetäytyivät etelään kohti Kenian rajaa. Osan sen johtajista uskotaan paenneen Jemeniin.
Aiheesta muualla

Mogadishu's modest Islamic leader (BBC)
Islamistitaistelijat valtasivat Somalian pääkaupungin Mogadishun (HS)
Somalian hallitus ja islamistit pääsivät sopuun
Oulun normaalikoulu, Koskela

| Oulun normaalikoulu, Koskela> ent. Koskelan ala-asteen koulu |
| --- | --- |
 Oulun normaalikoulu, Koskela
Sijainti:  Koskela, Oulu
Tyyppi:  Peruskoulu
Rehtori:  Riku Välitalo
Luokat:  1–6
Verkkosivut
Oulun normaalikoulu, Koskela on yksi Oulun normaalikoulun neljästä yksiköstä. Oulun normaalikoulu on Oulun yliopiston kasvatustieteiden ja psykologian tiedekunnan ylläpitämä koulu, jonne oppilaat tulevat normaalisti omalta oppilaaksiottoalueelta.
Koskelan yksikössä annetaan perusopetusta vuosiluokilla 1–6 ja samalla Oulun yliopiston luokanopettajaopiskelijat suorittavat omaa ohjattua opetusharjoittelua. Koulussa annetaan myös maahanmuuttajien valmistavaa opetusta. Koulun rehtori on Riku Välitalo.
Historia

Vuonna 2013 Oulun kaupungin hallinnoima Koskelan koulu lakkautettiin ja koulu siirtyi Oulun normaalikoulun osaksi. Uudeksi nimeksi yksikölle tuli Oulun normaalikoulu, Koskela.
Opetusharjoittelu

Koulussa järjestetään luokanopettajakoulutuksen ohjattua opetusharjoittelua. Opiskelijat harjoittelevat kolmessa eri jaksossa. Pääosin ensimmäisen opiskeluvuoden aikana opiskelijat tutustuvat kouluun kahden viikon ajan orientoivassa harjoittelussa (OKT). Kandidaatin tutkinnon perusharjoittelussa (KKT) opiskelijat harjoittelevat kuuden viikon aikana niin ryhmissä, pareina kuin yksinkin. Maisterivaiheen harjoittelussa (MKT) harjoittellaan kahdeksan viikon ajan ensin vastuuaineiden opetusta ja lopuksi kahden viikon ajan vastuun ottamista kokonaisista koulupäivistä.
Kimppa

Koskelassa toimii aktiivinen vanhempaintoimikunta Kimppa. Vuosittaisiin tapahtumiin kuuluu mm. syksyisin järjestettävä pihatapahtuma, Halloween-juhla ja kevään vappukarnevaali.
Aiheesta muualla

Kuvia tai muita tiedostoja aiheesta Oulun normaalikoulu, Koskela Wikimedia Commonsissa
Oulun normaalikoulu, Koskelan kotisivut
Vanhempaintoimikunta Kimppa (Arkistoitu – Internet Archive)
Pihatapahtuma 2015
Isku Mogadishuun

| Isku Mogadishuun> Black Hawk Down |
| --- | --- |

Ohjaaja:  Ridley Scott
Käsikirjoittaja:  Ken Nolan
Perustuu:  Mark Bowdenin kirjaan Black Hawk Down
Tuottaja:   Jerry Bruckheimer  Ridley Scott 
Säveltäjä:  Hans Zimmer
Kuvaaja:  Sławomir Idziak
Leikkaaja:  Pietro Scalia
Tuotantosuunnittelija:  Arthur Max
Pääosat:   Josh Hartnett  Eric Bana  Ewan McGregor  Tom Sizemore  William Fichtner  Sam Shepard 
Valmistustiedot
Valmistusmaa:   Yhdysvallat  Yhdistynyt kuningaskunta 
Tuotantoyhtiö:   Columbia Pictures  Revolution Studios  Jerry Bruckheimer Films  Scott Free Productions 
Levittäjä:  InterCom Columbia Pictures Netflix
Ensi-ilta:   2002-1-1818. tammikuuta 2002 (Yhdysvallat)  2002-3-11. maaliskuuta 2002 (Suomi)  
Kesto:  144 minuuttia
Alkuperäiskieli:  englanti
Budjetti:  92 000 000 dollaria
Tuotto:  172 900 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Isku Mogadishuun (engl. Black Hawk Down) on vuonna 2002 ensi-iltansa saanut yhdysvaltalais-brittiläinen sotaelokuva, jonka on ohjannut Ridley Scott. Elokuva perustuu tositapahtumiin ja sijoittuu Somalian pääkaupunkiin Mogadishuun vuoteen 1993. Mogadishun taistelussa Yhdysvaltain ranger- ja delta-erikoisjoukot yrittivät pidättää sotapäällikkö Mohamed Farrah Aididin klaanin johtajia, joita syytettiin muun muassa ruoka-aputoimitusten kaappaamisesta. Pidätyksen piti olla pienehkö operaatio, mutta sen aikana kaksi UH-60 Black Hawk -helikopteria ammuttiin alas ja yhdysvaltalaisjoukot joutuivat veriseen katutaisteluun.
Juoni

Somalian sisällissodan syttymisen jälkeen Yhdistyneet kansakunnat aloittivat rauhanturvaoperaation Somaliassa vuonna 1993. YK veti kuitenkin lopulta suuren osan joukoistaan pois ja Mogadishussa asejoukkoja johtanut Farrah Aidid alkoi tehdä iskuja jäljelle jääneitä joukkoja vastaan. Yhdysvaltain armeijan RANGERS-joukkojen Delta Force ja 160. SOAR saavat tehtäväkseen vangita kaksi Aididin läheistä apulaista, Omar Salad Elmin ja Abdi Hassan Awale Qeybdiidin.
Joukot iskevät rakennukseen Mogadishussa, ja Delta Force -joukot vangitsevat Elmin ja Qeybdiidin. Ranger-joukot ja amerikkalaiset helikopterit joutuvat kuitenkin ankaran tulituksen kohteeksi. Ylikersantti Matt Eversmann (Josh Hartnett) johtama ryhmä lasketaan alas virheellisesti korttelia kauempana. Korpraali Todd Blackburn (Orlando Bloom) katkaisee puolestaan selkänsä pudotessaan helikopterista. Ylikersantti Jeff Struecker (Brian Van Holt) johtaa pari Humvee-ajoneuvoa suuremmasta kolonasta evakuoimaan Blackburnia. Kersantti Dominick Pilla (Danny Hoch) saa osuman ja kuolee. Tällä välin Clifton “Elvis” Wolcottin (Jeremy Piven) ohjaama Black Hawk -helikopteri Super Six-One saa osuman singosta ja putoaa. Lentäjät kuolevat ja muut mukana olleet vammautuvat.
Everstiluutnantti Danny McKnight (Tom Sizemore) saa määräyksen johtaa Humvee-kolona putoamispaikalle ja pelastaa selviytyneet. Matkalla kolona kärsii useita tappioita ja joutuu lopulta luopumaan yrityksestä saavuttaa paikka. Putoamispaikan saavuttaa kuitenkin joukko Ranger-sotilaita, heidän mukanaan Eversmannin ryhmä. He jäävät suojaamaan paikkaa odotellessaan evakuointia. Nyt myös toinen Black Hawk, Michael Durantin (Ron Eldard) Super Six-Four ammutaan alas. Paikalle tuodaan helokopterilla Delta-joukkojen sotilaat Shughart ja Gordon. He löytävät Durantin elossa, mutta vihollinen lähestyy putoamispaikkaa. Shughart ja Gordon saavat surmansa ja Durant jää vangiksi.
McKnight komentama Humvee-kolona päättää palata tukikohtaansa järjestäytymään uudelleen ja laatimaan suunnitelmaa Ranger-joukkojen ja lentäjien pelastamiseksi. Operaatiota johtava kenraalimajuri William F. Garrison (Sam Shepard) lähettää everstiluutnantin (Steven Ford) pyytämään tukea 10. vuoristodivisioonalta. Seuraavan yön aikana Aididin joukot yrittävät vyöryttää amerikkalaisia Super Six-One -putoamispaikalla. AH-6 -helikopterien onnistuu torjua hyökkäys ilmaiskuin. 10. vuoristodivisioonan kolona saavuttaa loukkuun jääneet amerikkalaiset seuraavana aamuna.
Näyttelijät

| 0 | 1 | 2 |
| --- | --- | --- |
|  Sam Shepard  | … |  kenraalimajuri William F. Garrison   |
|  Josh Hartnett  | … |  ylikersantti Matt Eversmann   |
|  Ewan McGregor  | … |  John Grimes   |
|  Tom Sizemore  | … |  everstiluutnantti Danny McKnight   |
|  Ewen Bremner  | … |  Shawn Nelson   |
|  Gabriel Casseus  | … |  Mike Kurth   |
|  Hugh Dancy  | … |  Kurt ”Doc” Schmid   |
|  Ioan Gruffudd  | … |  John Beales   |
|  Tom Guiry  | … |  Ed Yurek   |
|  Charlie Hofheimer  | … |  Jamie Smith   |
|  Danny Hoch  | … |  Dominick Pilla   |
|  Jason Isaacs  | … |  kapteeni Mike Steele   |
|  Brendan Sexton III  | … |   Richard ”Alphabet” Kowalewski   |
|  Brian Van Holt  | … |  Jeff Struecker   |
|  Ian Virgo  | … |  John Waddell   |
|  Tom Hardy  | … |  Lance Twombly   |
|  Gregory Sporleder  | … |  Scott Galentine   |
|  Carmine Giovinazzo  | … |  Mike Goodale   |
|  Chris Beetem  | … |  Casey Joyce   |
|  Matthew Marsden  | … |  Dale Sizemore   |
|  Gideon Emery  | … |  Favid Montes   |
|  Orlando Bloom  | … |  korpraali Todd Blackburn   |
|  Enrique Murciano  | … |  Lorenzo Ruiz   |
|  Michael Roof  | … |  John Maddox   |
|  Eric Bana  | … |  kersantti Norm ”Hoot” Hooten   |
|  William Fichtner  | … |  kersantti Jeff Sanderson   |
|  Kim Coates  | … |  Chris Wex   |
|  Steven Ford  | … |  Joe Cribbs   |
|  Željko Ivanek  | … |  Gary Harrell   |
|  George Harris  | … |  Osman Ali Atto   |
|  Razaaq Adoti  | … |  Yousuf Dahir Mo’alim   |
|  Treva Etienne  | … |  Firimbi   |
|  Ty Burrell  | … |  Timothy A. Wilkinson   |
Tuotanto

Isku Mogadishuun kertoo ”Task Force Ranger” -joukon iskusta Mogadishuun 3. lokakuuta 1993. Yritys vallata paikallisen kapinallisjohtajan Mohamed Farrah Aididin tärkeitä neuvonantajia menee pieleen joukkojen kohdatessa kiivasta vastarintaa. Tapahtumat tulivat tunnetuksi Mogadishun taisteluna. Taistelussa kuoli 18 amerikkalaista ja 73 haavoittui. Samalla kuoli arviolta yli 1 000 somalia. Toimittaja Mark Bowden haastatteli useita molempien osapuolten henkilöitä ja kävi läpi asevoimien arkistoja. Lopputulos oli vuonna 1997 julkaistu 29:n artikkelin sarja The Philadelphia Enquirer -lehdessä. Sarjan pohjalta julkaistiin vuonna 1999 teos Black Hawk Down: A Story of Modern War. Ohjaaja Simon West suostutteli tuottaja Jerry Bruckheimerin ostamaan kirjan elokuvaoikeudet ja antamaan Westin ohjata elokuva. Bruckheimer osti oikeudet, mutta Westin otettua sittenkin toisen ohjaajanpestin hän palkkasi ohjaajaksi Ridley Scottin.
Mark Bowden kirjoitti elokuvakäsikirjoituksen ensimmäisen version, mutta myöhemmin Ken Nolan kirjoitti sen uudestaan. Steven Zaillian ja Ezna Sands kirjoittivat puolestaan Nolanin version pohjalta uuden version ja heidän jälkeensä Nolan kirjoitti vielä lopullisen version. Käsikirjoitusten muutosten myötä esimerkiksi poliittista kontekstia ja hahmojen luonnehtimista vähennettiin.
Elokuva sai tukea Yhdysvaltain puolustusministeriöltä. Tuen vastineeksi maksettiin kolme miljoonaa dollaria, ja puolustusministeriöllä oli veto-oikeus käsikirjoitukseen. Ministeriön tuki oli kuitenkin välttämätöntä. Elokuvantekijöiden käyttöön saatiin esimerkiksi Black Hawk -helikoptereita ja niiden lentäjiä. Elokuvan Ranger-joukkojen 40 näyttelijää saivat viikon Ranger-koulutuksen Fort Benningissä ja Delta-joukkojen näyttelijät saivat kahden viikon erikoisjoukkojen koulutuksen Fort Braggissa. Black Hawk -lentäjien näyttelijät tapasivat Michael Durantin ja muita helikopterilentäjiä. Ridley Scott kuvaili sittemmin puolustusministeriön pitäneen elokuvaa värväysvälineenä.
Elokuva oli alun perin tarkoitus kuvata Ammanissa Jordaniassa. Scott ja muut pitivät sitä kuitenkin liian tiheään rakennettuna. Mogadishu sijaitsi sitä paitsi Ammanista poiketen rannikolla. Elokuva päätettiin kuvata sen sijaan Marokossa ja kuvauksia tehtiin Rabatin, Salén ja Kénitran kaupungeissa. Scott tunsi paikat entuudestaan, koska hän oli kuvannut niissä osia elokuvasta Gladiator. Kuvaukset valmistuivat maaliskuun ja kesäkuun välillä 2001.
Vastaanotto

Elokuvan esitykset alkoivat tammikuun puolivälissä 2002 ja ne jatkuivat huhtikuun puoleenväliin. Elokuvan esitykset haluttiin pitää nopeasti syyskuun 11. päivän terroritekojen jälkeen vielä vallitsevan isänmaallisuuden aikana. Elokuva tuotti kotimaassa 108,6 miljoonaa dollaria ja 64,3 miljoonaa ulkomailla. Kokonaistuotto oli 172,9 miljoonaa. Elokuvan budjetin, mainoskulut ja muut kulut huomioon ottaen lipputulot ylittivät kustannukset ainakin 35 miljoonalla. Elokuva sai neljä Oscar-ehdokkuutta. Lopulta se sai Oscar-palkinnot parhaasta leikkauksesta ja parhaasta äänityksestä.
Kriitikot ottivat elokuvan vastaan pääosin hyvin. Kiitosta sai esimerkiksi elokuvan jatkuva ja tiiviisti muotoiltu toiminta. Jotkut kriitikot ottivat kuitenkin esiin elokuvan tavan esittää somaleja ilman syvällisempää luonnehdintaa. Somalialaisia näyttelijöitä elokuvassa ei ole lainkaan. Elokuva käsittelee itse taistelun tapahtumat melko tarkasti, mutta ei juurikaan esittele tapahtumien laajempaa maailmanpoliittista taustaa. Elokuvassa on myös muutamia epätodenmukaisuuksia. Sotilaat eivät esimerkiksi todellisuudessa pidä kypäriä, joissa lukee heidän sukunimensä. Yksityiskohta oli ohjaaja Scottin oma keksintö, koska yleisön oli näin hänen mielestään helpompi erottaa eri hahmot.
Janne Rosenqvist, Film-o-holic:
Jari Tomppo, FilmFIN:
Raimo Miettinen, Filmgoer:
Michael Durantin Black Hawk Super Six-Four Mogadishun yllä 3. lokakuuta 1993
Mariinski-teatteri

Mariinski-teatterin julkisivu Pietarissa (2012)
Mariinski-teatteri (ven. Марии́нский теа́тр, Mariinski teatr) on vuonna 1860 perustettu ooppera- ja balettiteatteri, joka sijaitsee Pietarissa, Venäjällä. Teatteri on nimetty keisarinna Maria Aleksandrovnan mukaan. Mariinski-teatterin orkesterin juuret yltävät aina vuoteen 1783 asti, Katariina Suuren valtakaudella perustettuun Keisarilliseen oopperaan.
Vuoteen 1883 asti keisarillisilla teattereilla oli valtion tiukan valvonnan alaisuudessa monopoli produktioihin Venäjän kahdessa suuressa kaupungissa, Moskovassa ja Pietarissa. Julkinen teatteri pystyi laajentumaan vasta monopolien purkamisen jälkeen, vaikka valtion teatteriryhmät, kuten Moskovan Bolšoi-teatteri, tarjosivat edelleen ammattimaisimpia tuotantoja.
Sekä baletin että oopperan orkesterin ylikapellimestari ja johtaja on ollut vuodesta 1988 lähtien Valeri Gergijev, joka nosti esitysten tason jälleen kansainväliseen maineeseen. Hänen edeltäjänsä Juri Temirkanovin kaudella vuodesta 1976 lähtien tehtiin 1980-luvulla uudet produktiot Tšaikovskin Patarouvasta ja Jevgeni Oneginista.
Baletissa ovat sen historian aikana tanssineet muun muassa Mathilde Krzesinska, Tamara Karsavina, Anna Pavlova, Galina Ulanova, Vatslav Nižinski, Mihail Fokin, Rudolf Nurejev ja Mihail Baryšnikov. Se tunnetaan erityisen puhtaasta ja yhtenäisestä tanssityylistään.lähde? Kuuluisia balettimestareita oli ruotsalaissyntyinen Charles Didelot (1801–1837).
Teatterin aikaisemmat viralliset nimet:
Marian keisarillinen teatteri (1860–1920)
Akateeminen valtionooppera- ja -balettiteatteri (1920–1924)
Leningradin akateeminen valtionooppera- ja -balettiteatteri (1924–1935)
S. M. Kirovin akateeminen valtionooppera- ja -balettiteatteri (1935–1992)
Aiheesta muualla

Kuvia tai muita tiedostoja aiheesta Marianteatteri Wikimedia Commonsissa
Мариинский театр (venäjäksi)
Mariinsky Today (englanniksi) (venäjäksi)
| n k Pietari |
| --- | --- | --- |
 Hallinnollinen jako  Liittovaltiokaupunki  Leningradin alue 
| Yleistä |  Tulvat  Historia Pietari Suuri  Pietari-Paavalin linnoitus  Dekabristikapina  Verisunnuntai  Pietarin neuvosto  Leningradin piiritys  Leningradin juttu  |  |
| Maantiede |  Itämeri Suomenlahti  Pietarin saaret Kivisaari  Koivusaari  Vasilinsaari  Konnunlahti  Moika  Neva  Suzdalinjärvet  Tuutarinjärvi  Tulvapato  Uusi Hollanti  |  |
| Koulutus ja tiede |  Tiedeakatemia  Pietarin valtionyliopisto  Lääketieteellinen  Luoteinen lääketieteellinen  Pediatrinen lääketieteellinen  Teknologinen instituutti  Herzenin pedagoginen yliopisto  Mihailovin tykistöakatemia  |  |
| Kulttuuri |  Museot Eremitaaši  Pietarhovin palatsi  Taideakatemia  Talvipalatsi  Venäläisen taiteen museo  Musiikki Konservatorio  Orkesteri  Teatteri Mariinski-teatteri  Music Hall  Venäjän esittävän taiteen valtioninstituutti  Puistot Jusupovin puisto  Katariinan puisto  Kesäpuisto  Taurian puisto  Urheilu SKA  Spartak  Zenit  |  |
| Liikenne |  Pulkovo  Satamat Merimatkustajasatama  Morskoi vokzal  Suursatama  Kehätiet  Metro Frunze–Primorje  Kirov-Viipuri  Moskova-Petrograd  Neva-Vasilinsaari  Pravoberežnaja  Sillat  Ratayhteys Baltian asema  Laatokan asema  Leninski prospekt  Moskovan asema  Suomen asema  Varsovan asema  Vitebskin asema  Pietari–Vologda  Kadut Englantilainen rantakatu  Mohovaja ulitsa  Nevski prospekt  Palatsirantakatu  Prospekt Engelsa  |  |
| Hallinnollinen jako |  Amiraliteetti Amiraliteetti  Kolomna (Pietari)  Frunze Kupsila  Kalinin Piskarjovka  Kirov Autuansaari  Uljaala  Kolpina Kolpina  Ust-Ižora  Kraassela Kraassela  Liiha  Rötsänsilta  Krasnogvardeiski Polsteri  Suuri-Ohta  Pieni-Ohta  Ruutmylly  Orskoi  Kronstadt Kronstadt  Kurort Kellomäki  Kuokkala  Siestarjoki  Terijoki  Tyrisevä  Valkeasaari  Vammelsuu  Moskova  Neva Nevskaja zastava  Tuntia  Petrograd Korpisaari  Pietarhovi Lomonosov  Pietarhovi  Strelna  Pietarin keskusta Liteinyi  Primorje Juntolovo  Revonnenä  Puškin Aleksanskoi  Pauluskoi  Puškin  Suosaari  Tärölä  Vasilinsaari  Viipuri Levassova  Parkala  Parnas  |  |
| Nähtävyydet |  Aleksanteri Nevskin luostari  Amiraliteetti  Aurora  Iisakinkirkko  Jumalanäidin ennusmerkin kirkko  Kazanin katedraali  Mars-kenttä  Pietari-Paavalin katedraali  Pyhän kolminaisuuden katedraali  Senaatinaukio  Vaskiratsastaja  Verikirkko  |  |
Ismail Gasprinski

| Ismail Gasprinski> Исмаил Гаспринский İsmail Gaspıralı |
| --- | --- |
 Ismail Gasprinski vuonna 1894.
Henkilötiedot
Muut nimet:  İsmâil Bey Gaspıralı
Syntynyt: 1851 Krim, Venäjän keisarikunta
Kuollut: 1914 Bahtšisarai, Krim, Venäjän keisarikunta
Muut tiedot
Merkittävät teokset: Terciman (ترجمان)
 Nimikirjoitus
Ismail Gasprinski tai İsmail Gaspıralı (ven. Исмаил Гаспринский, 1851 – 1914) oli krimintatarilainen toimittaja, kirjailija, julkaisija, opettaja ja poliitikko. Hän oli aikansa tunnetuimpia islamilaisia ajattelijoita koko Venäjän keisarikunnassa. Gasprinski oli uudistusliike jadidismin- sekä panturkkilaisuuden merkittävimpiä alullepanijoita.
Gasprinskin ideoiden on sanottu muodostaneen perustan Venäjän ja sen islamilaisen maailman välisille suhteille nykypäivänä. Gasprinski uskoi kulttuurillisen kehityksen edellytyksenä olevan sopusointu ja yhteistyö turkkilaisten ja slaavilaisten kansojen välillä ja totesi Venäjän olevan "Kultaisen ordan jatkumo".